CELEX: 31985D0376
Language: el
Date: 1985-07-25 00:00:00
Title: 85/376/ΕΟΚ: Απόφαση του Συμβουλίου της 25ης Ιουλίου 1985 για τη σύναψη της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με ένα πρόγραμμα έρευνας και ανάπτυξης στον τομέα των μετάλλων και ορυκτών

Avis juridique important

|

31985D0376

85/376/ΕΟΚ: Απόφαση του Συμβουλίου της 25ης Ιουλίου 1985 για τη σύναψη της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με ένα πρόγραμμα έρευνας και ανάπτυξης στον τομέα των μετάλλων και ορυκτών  

Επίσημη Εφημερίδα αριθ. L 211 της 08/08/1985 σ. 0035

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 25ης Ιουλίου 1985  για τη σύναψη της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με ένα πρόγραμμα έρευνας και ανάπτυξης στον τομέα των μετάλλων και ορυκτών  (85/376/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  το σχέδιο απόφασης που υπέβαλε η Επιτροπή,  Εκτιμώντας:  ότι με την απόφαση 82/402/ΕΟΚ (1), το Συμβούλιο θέσπισε ερευνητικό και αναπτυξιακό πρόγραμμα (1982-1985) στον τομέα των πρώτων υλών, το οποίο περιλαμβάνει ένα υποπρόγραμμα για τα μέταλλα και τα ορυκτά·  ότι το άρθρο 7 παράγραφος 1 της εν λόγω απόφασης ορίζει ότι η Κοινότητα μπορεί να συνάπτει συμφωνίες με τρίτες χώρες, που συμμετέχουν στην ευρωπαϊκή συνεργασία στον τομέα της επιστημονικής και τεχνικής έρευνας (COST), για την πλήρη ή εν μέρει σύνδεσή τους με το πρόγραμμα αυτό·  ότι το ίδιο άρθρο εξουσιοδοτεί την Επιτροπή να διαπραγματευτεί αυτές τις συμφωνίες· ότι η Επιτροπή διαπραγματεύτηκε συμφωνία με το Βασίλειο της Νορβηγίας, προκειμένου να τη συνδέσει με το υποπρόγραμμα για τα μέταλλα και τα ορυκτά,  ΑΠΟΦΑΣΙΖΕΙ:  Άρθρο 1  Η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας για ένα ερευνητικό και αναπτυξιακό πρόγραμμα στον τομέα των μετάλλων και των ορυκτών εγκρίνεται εξ ονόματος της Κοινότητας.  Το κείμενο της συμφωνίας είναι προσαρτημένο στην παρούσα απόφαση.  Άρθρο 2  Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 9 της συμφωνίας (2).  Βρυξέλλες, 25 Ιουλίου 1985.  Για το Συμβούλιο  Ο Πρόεδρος  J. POOS  (1) ΕΕ αριθ. L 174 της 21. 6. 1982, σ. 23.  (2) Η ημερομηνία έναρξης ισχύος της συμφωνίας θα δημοσιευτεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.